Danny DeVito

Daniel Michael "Danny" DeVito, Jr. (naskiĝis la 17-an de novembro 1944 en Neptune Township, New Jersey) estas usona aktoro, reĝisoro kaj filma produktisto.

 Biografio 
Li estas filo de ital-devenaj gepatroj, komencis laboron kiel kosmetikisto en beleca salono de lai fratino. Li poste studis en American Academy of Dramatic Arts en Novjorko, por iĝi maskisto, sed ŝanĝis al aktorado. Dum lia studado, lia kunĉambrano estis Michael Douglas.

Pro sia korpa malalto – li altas nur 152 cm, tiel li estas unu el la plej malaltaj aktoroj de Halivudo –, DeVito komence malfacilis akiri grundon en la filmado. Unu el liaj unuaj roloj estis la spiritmalsana Martini en la teatra versio de One Flew Over The Cuckoo's Nest. Kiam la libro estis filmigita sep jarojn poste kun Jack Nicholson, rememoris Michael Douglas – produktisto de la filmo – pri sia amiko el la studtempo kaj petis lin je la ludo. One Flew Over The Cuckoo's Nest estis granda sukceso ĉe publiko kaj kritikistoj kaj helpis DeVito la trarompon en la filmado.

De 1978 ĝis 1982, li estis videbla apud Andy Kaufman en sitkomo Taxi. Ĉe kelkaj epizodoj, li gvidis eĉ la reĝisoradon. En mezo de la 1980-aj jaroj, li ludis kun Michael Douglas kaj Kathleen Turner la aventuran filmon Romancing the Stone kaj The Jewel of the Nile. En 1987 DeVito agadis pri la nigra komedio Throw Momma from the Train''' unuafoje kiel reĝisoro ĉe kinofilmo.

Plian grandan sukceson havis li en Twins apud Arnold Schwarzenegger kaj en sia dua reĝisora laboro The War of the Roses', en kiu aktoris same Michael Douglas kaj Kathleen Turner. Li reĝisoris en 1992 la filmon Jimmy Hoffa, portreton pri influhava kaj sindikata gvidanto Jimmy Hoffa.

Krom sia kariero kiel aktoro DeVito pruvis ankaŭ sian talenton kiel produktisto de filmoj. Li fondis en 1992 kun Michael Shamberg la produktadan firmaon Jersey Films kaj partoprenis grave en estiĝo de de sukcesaj filmoj kiel Reality Bites, Pulp Fiction, Schnappt Shorty, Out of Sight, Garden State kaj Erin Brockovich. La lasta estis nomumita je Oskar-premio en kategorio de la plej bona filmo.

Unu el siaj plej personaj filmoj estas Man on the Moon kun Jim Carrey en 1999. Temas en ĝi pri Andy Kaufman, iama kunludisto en la televida serio Taxi, kiu mortis je kancero.

Pri muziko de liaj ĉiuj filmoj respondecis la komponisto David Newman.

Danny DeVito estas ekde 1982 geedziĝinta kun aktorino Rhea Perlman, konata el la sitkomo Cheers, kun kiu li havas tri infanojn.

 Filmoj 
 Kiel aktoro 
 1971: La Mortadella
 1971: Bananas
 1973: Scalawag
 1975: One Flew Over The Cuckoo's Nest
 1977: The World's Greatest Lover
 1978: Goin' South
 1978: Taxi (televida serio)
 1983: Tearms of Endearment
 1984: Romancing the Stone
 1984: The Ratings Game
 1985: The Jewel of the Nile
 1986: Wise Guys
 1986: Ruthless People
 1987: Tin Men
 1987: Throw Momma from the Train
 1988: Twins
 1989: The War of the Roses
 1991: Other People's Money
 1992: Batman Returns
 1992: Hoffa
 1993: Jack the Bear
 1994: Renaissance Man
 1994: Junior
 1995: Get Shorty
 1996: Matilda
 1996: Mars Attacks!
 1997: L.A. Confidential
 1997: The Rainmaker)
 1998: Living Out Loud
 1999: Man on the Moon 1999: The Virgin Suicides
 1999: The Big Kahuna
 2000: Drowning Mona
 2000: Screwed
 2001: Heist
 2001: What's the Worst That Could Happen?
 2002: Death to Smoochy
 2003: Anything Else
 2004: Big Fish
 2004: Friends – sezono 10, epizodo 11
 2005: Be Cool
 ekde 2006: It’s Always Sunny in Philadelphia
 2006: Relative Strangers
 2006: Deck the Halls
 2006: Even Money
 2006: 10 Items or Less
 2006: The OH in Ohio
 2007: Nobel Son
 2007: The Good Night
 2007: Reno 911! – Miami
 2009: Solitary Man
 2010: When in Rome

 Reĝisoro / Produktoro 
 1984: The Ratings Game
 1987: Throw Momma from the Train
 1989: The War of the Roses
 1992: Hoffa
 1996: Matilda
 1997: Gattaca
 2000: Erin Brockovich
 2001: How High
 2002: Death to Smoochy
 2003: Duplex
 2004: Garden State

 Premioj (elekto) 
 1980: Golden Globe Award kiel plej bona epizodisto en la televida serio Taxi (kun Vic Tayback)
 1981: Emmy kiel plej bona epizodisto por Taxi 1989: ShoWest Award kiel „vira stelulo de la jaro“
 1990: nomumita por Ora Urso de Internacia Filmfestivalo Berlin por The War of the Roses 1993: nomumo por Ora Urso de la filmfestivalo de Berlin por Jimmy Hoffa 2001: nomumo por British Academy Film Award en kategorio Plej bona filmo por Erin Brockovich 2001: Oskar-nomumo en kategorio Plej bona filmo por Erin Brockovich''
 2007: Premio por la viv-verko fare de Internacia Filmfestivalo Karlovy Vary
 2011: Stelo sur Holivuda Promenejo de Famuloj

Kategorio:Usonaj aktoroj
Kategorio:Naskiĝintoj la 17-an de novembro